open-index/open-wikipedia-markdown huggingface dataset:
Natal

**Natal** (moroi ba li Portugis, eluahania fa'atumbu) no töi ngaluo wa'atumbu Yesu, ni'owasaini ndra niha Keriso ero röfi ba 25 Desember, heŵa'ae la'owasaini ia ira niha Keriso Ortodoks ba 6 Januari. Molo'ö si to'ölö ba gotalua niha Keriso si föföna, liturgi fangowasaini fa'atumbu Yesu andre tefalua ba zi bongi föna 25 Desember, ba no tetohugö wolau simanö irugi ma'ökhö bakha ba Gereja Katolik, Gereja Lutheran ba Gereja Anglikan.

Fangowasaini luo wa'atumbu Yesu no owasa fondrege sebua bakha ba Gereja aefa wangowasaini wemaoso Yesu moroi ba gotalua zi mate (Paskah). Börö da'ö oya nifalua niha ba wangoroma'ö fa'omuso dödöra ba wa'atumbu Yesu andrö: fanunö (oya zikola wanunö), femanga, famalukhaisi ndra talifusö, fame'e buala khö nawö, fangowai niha faoma fehede ma zui faoma nisura ba garate (li Indonesia, *kartu Natal*), famake baru si bohou, btn. Fefu da'a no tobali fondrou'ö waniaga ba ginötö ahatö wangowasaini Natal. Nifalua simane no tobali si to'ölö, irege lafalua göi ia ira niha bö'ö si tenga niha Keriso, heŵa'ae lö mamati ira khö Yesu ma khö Lowalangi.

## Oröita wehede

Fehede "natal" ofeta bakha ba li Indonesia moroi ba li Portugis, si no irai mamatörö ha'uga mbanua ba Indonesia (1509-1595). Fehede ba li Portugis andrö tehalö moroi ba li Latin, li si no tobali li resmi niha Keriso töra 1500 fakhe i'otarai ginötö aefa ndra nifaha'ö. Ba li Latin latötöi ia *Dies Natalis*, eluahania Luo Wa'atumbu.

Ba li Niha latötöi ia Fanunu Fandru, börö me solohe agama niha Keriso ba Danö Niha no ira falito moroi ba Jerman me luo no. Tradisi wanunu fandru no sambua tradisi wamasindro eu nifotöi Tannenbaum moroi ba Jerman. Tebörögö lafalua ia ba wangowasaini Natal me 1492 ba itugu muzawili i me ifarou wolau ya'ia Martin Luther. Baso waö-waönia ba zura Fanunu Fandru.

## Umbu
Nicolaus Copernicus

**Nicolaus Copernicus** (li Polandia *Mikołaj Kopernik*; ★ 19 Februari 1473, † 24 Mei 1543) no samösa niha Polandia si tobali ere astronomi, matematika ba ekonomi. Bahiza abölö tehöngö ia börö teori nifa'anönia nifotöi heliosentrisme, sanguŵa'ö wa ifasui luo ulidanö ba tenga ifasui gulidanö luo. Teori andre tobali börö wasöndrata zöndra, börö me luo da'ö faduhu dödö niha wa ulidanö andre no talu mbanua si yaŵa, andrö wa ifasui gulidanö luo.

Tumbu Nicolaus ba mbanua Torun ba danö Polandia ba tebe'e khönia döi resmi Niklas Koppernigk (ma Mikołaj Kopernik ba li Polandia, ni'oguna'ö niha ero ma'ökhö ba mbanua andrö). Awena me ibörötaigö wama'anö sinura ilmiah i'oguna'ö döi Latin Nicolaus Copernicus.
Niru

**Niru,** sambua wakake silötola lö'ö so dozi omo ba danö Niha, yaia da'ö Niru, bali Indonesia *Nyiru* la'oguna'ö ba wanafi simane böra,ulitö, irege te föfö'ö ira gulitö ba gadaya, uliho, limi bamböra, Niru tefazökhi moroi ba nue ba moroi balewuö hulö simane gambara andre.

## Niru ba mbanua bö'ö

Niru,ba danö jawa barat lafotöi *Nampan* ma *Tampah* tehaogö moroi ba nue(rotan) ba moroi ba lewuö (bambu), fangehaogo yaia fabö'ö hula owulo wulo simane ba gambara da'a,

## Umbu
Ogham

**Ogham** (**/ˈɒ ɡ əm/ **; Irlandia Modern [ˈ**Oː(ə) mˠ**] ; ngawua li ba Irlandia meföna (Bahasa Irlandia Kuno : *ogam* [Ɔɣamˠ]). Ogham andre ma hurufo si so ba Gowe ia na ba danö niha. Gowe andre si so hurufo nitoto ba gara, no sambua gohe-gohe ba wangalui hadia geluaha ziso ba da'ö ba hamega lasura ia, ba turia tanöbö'ö sitola möi sambua fangi'ila ba ginötö la'alui niha hadia geluahania. Ba danö niha oya gowe balö oya ziso hurufo. Nisöndra ba Irlandia da'a no maifu farikhökhötö, si fariŵa hulö ha nikhoi tenga simane hurufo sito'ölö. Ogham  sambua gangolifa hurufo meföna (*abad pertengahan awal*) ni'oguna'ö niha ba erofa meluo da'ö ba wobörötaigö wanura li Irlandia (*si so ba gowe= prasasti*) "ortodoks", i'otarai döfi si öfa ngaotu (abad ke-4) ofeta döfi si önö ngaotu (abad ke-6 M), ba aefa da'ö latohugö bawanura ngawua li Irlandia Kuno ( *skolastik ogham , abad ke-6 hingga ke-9*). So ba zi öfa ngaotu (400) gowe andrö (*prasasti ortodoks*) si so ba Irlandia faoma tanö ba gaekhula Inggris ; so ösa göi tanö raya ba Munster. Sabölö oya mamake baero ba mbanua Irlandia ya'ia da'ö si so ba Pembrokeshire, Wales. 

Batu Ogham nisöndra ba kabu sotöi *Fardel Farm* fetaro *Cornwood di Devon*, ba la'irö'ö ba "Museum British" me döfi 1861.

## Hikaya Ogham Irlandia
Me föna  (*abad pertengahan*) me gamaudu isuwö mbanua Skotlandia ira soi Romaŵi, ba lö a'ozu me so wahasara dödö ba mbanua ba da'ö ba wolaŵa udu. Sambua soi side-ide ba da'ö sotöi Pict. Soi Pict da'a lö oya ni'ila niha, ba hiza onekhe sibai ira ba wogambaraini kara (*batu*) ba simanö göi la gambaraini ba döla (*tulang*). Ba wasuwöta nilau soi Romaŵi irugi Irlandia, ba hiza lömanö lasöndra wa'amöna. No'oya zino mamareso hurufo niha pict, balö sangila mofoeluaha. Börö wa'atedou wanura hurufo ba soi pict, no möi ba wamohi'a tödö ndra niha Irlandia ba wodou'ö fangi'ilara ba wanura, fao hurufo Ogham andrö.

Hurufo Ogham andre nisöndra ba Irlandia, na lafaigi moroi ba zaröu hulö na sada(*sedang*) mangerai niha, aefa da'ö ni'erainia lakabeni. 

## Hadia Moguna?
Na ia da'a imane niha, lö ta'ila hadia manö nisura ra andrö. Ba hiza no oya zino la'ila niha ha börö wano lasöndra hurufo-hurufo simane da'ö. So nifotöi *[https://www.wikiwand.com/id/Ideografi ideografi],* ba da'ö tola so nisöndra niha. Simane duma-duma, so mena'ö gambara hörö, bada'ö tola la fo'eluaha niha lamane, te so zohörö-hörögö ya'ita. Ba idugu la'alui niha, ba no sitobali fangi'ila ba fa'atua-tua ba wamaigi ngawalö hadia ziso ba hurufo ma tandra, da'ö guna nia silö taraso hiza'i moguna. *Ideografi* no sa'ae mozawili misa ba zisagörö ulidanö. 

## Umbu
Oladanö

**Oladanö** no töi mbanua ba Danö Niha:
* Oladanö, Kecamatan Idanögawo, Kabupaten Nias
* Oladanö, Kecamatan Somambaŵa, Kabupaten Nias Selatan
Ombölata Salo'o

**Ombölata Salo'o** no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2023.

## Umbu
On the Origin of Species

***On the Origin of Species*** ma ***On the Origin of Species by Means of Natural Selection, or the Preservation of Favoured Races in the Struggle for Life*** no sambua zinura *ilmiah* ba Li Inggris nisura Charles Darwin sanandrösa ba nifotöi teori evolusi. Si föföna sibai laraka ia me 24 November 1859. Bakha ba mbuku andre iŵa'ö Darwin wa fefu zauri ba gulidanö andre no tumbu moroi ba zaliŵa-liŵa bö'ö nifotöi *furugö gaurifö fefu* (li Inggris *common ancestors*). Tumbu khö Darwin wangera-ngera andre aefa ifalua wangosisi ilmiah me fao ia ba *ekspedisi* *Beagle* me döfi 1830-a awö *ekspedisi* nifalua aefa da'ö.

## Foraka

Si föföna sibai laraka *On the Origin of Species* me luo Kamis 24 November 1859. Te'amawa mato 1250 ngawua. Börö me itugu oya niha somasi mowöli ya'ia, latohugö woraka ya'ia irugi önö kali. Ero alua woraka si bohou, ihaogö ma inönö nösi mbukunia andre Darwin, andrö wa lö fagölö sibai nösi fefu mbuku si önö *edisi* andrö. Edisi safuria (edisi si'önö) larake me 1876.

## Ösi

Ba mbuku edisi si föföna, li famasao tehalö moroi ba wangera-ngera William Whewell faoma Francis Bacon sanandrösa ba huku danö molo'ö fa'alowalangi.

Awena itohugö ba li famasao andre Darwin wa ibörötaigö wangosili evolusi me fao ia ba ekspedisi HMS Beagle. Imane Darwin: "Me ya'o samösa naturalist so yaŵa ba göfa HMS Beagle, tokea ndra'o me u'ila hewisa fakta distribusi niha si toröi ba Amerika Selatan ba amakhaita geologi niha si so iada'a ba niha si so me föna ba mbanua sebua andre. Fakta andre mamokai hörögu ba zanandrösa böröta ngawalö zauri nifotöi spesies, sambua misteri fondrege ebua, simane niŵa'ö ndra filosofo fondrege atua-tua." 

## Fanema'ö

Buku On the Origin of Species no fatema ba dödö ato niha ba zi sagörö ulidanö ba no tobali ia börö huhuo segebua ba gotalua zato. Ba mböröta ato niha si lö fatema tödö, börö me lö na sa aboto sibai ba dödöra teori andre si bohou moroi khö Darwin. Ba hiza buku andre no mamokai lala ba wamahuhuosi ilmiah teori evolusi si bohou andre, irege tebörögö lafotöi ia göi *Darwinisme*. Ba dalu ndröfia 1870-a no sa'ae muzawili teori evolusi andre.
Onderlagh

**Onderlagh** no lala sawena mufa'anö si no mufaekha mube'e gara. Tehalö ngawua wehede da'a moroi ba li Belanda, eluahania dane-dane. Fatua lö labologö sara lala faoma*aspal*, moguna lafa'anö dane-danenia, ya'ia na lafa'oli khönia gara segebua fazagai högö (ambö töra 10-15 cm).

## Lala ba mbanua
Ba danö niha iada'a, ba no numalö ba wa'arami niha. Itugu oya zitedou, simane lala sebua, no baga. Ba gotalua zibaga, ba somanö nasa ba danö niha zilö ikhamö hörö ma fangahaogö moroi khö zamatörö (*Pemerintah*), ono mbanua ba akhari-akhari sibai dödöra na tola göi irugi lala sebua nahia si toröi ya'ira. Tenga göi ha lala, so nasa danö bö'ö simane lisitiri. Lala samatu'a banua, lö dozi nasa oi lahaogö. Simane ba mbanua zahatö ba zifasui ba Gunungsitoli, ya mendruamanö ba mbanua sagaröu lumalö ba halama ma bambanua sino tewari moroi ba mbanua sebua si no ato niha, itaria lö fanohugö moroi khö zamatörö. Hewa'ae asese lafatumbu'ö ma lasao'ö (*diusulkan*) khöndra samatörö simane Salawa, Camat, Bupati/Wali Kota, ba lö fefu tola tehaogö börö sa'atö wamo'amböta *dana pembangunan*. Andrö dania itaria lala ba nono mbanua, ha onderlagh manö nasa falawu göi bakha ndru'u, tebai itörö kureta dania hondra ma moto si öfa gaolo-gaolo, ba ono mbanua lö aetu-aetu hasara dödöra ba wolau gotoroyo wangahaogö wolowi du'u sino fariŵa bakha ba lala onderlagh.

## Zazi Wamareta
Fa'omasi nono mbanua ba worasoi hewisa na itörö moto föna nomora, oroma wamaluara gotoroyo ero inötö. Ba no ara la sao'ö ma la fa'ema ngarö-ngarö dödöra khö zamatörö ba fetahö hezo so mbanuania. Asese lafabu'u (*dijanji*) ira *calon DPR* na baginötö *kampanye* ira, wa no no dania modadao ira ba la fabu'u wa labe'e *pembangunan jalan*. Simanö göi simane duma-dumania mena'ö ba Kota Gunungsitoli, ba so zazi namada samatörö wa ihaogö heha sakilo wa'anau lala andrö. Da'a nifatunöisi nono mbanua ba dusu sara desa Hiligara, ena'ö amada wali kota tola ifaigi nono mbanuania. Ba no i be'e wanema li amada wali kota wa i faigi ba wa'alio lala ba Hiligara Dusu sara andrö. 

## Sino Ifalua Famareta
Ba ginötö wamatörö ndra amada fetaro ndöfi, dua ngahönö a fele öfa ofeta dua ngahönö a feleziŵa (2014-2019) ba simanö ba ginötö : dua ngahönö a feleziŵa ofeta dua ngahönö a dua wulu a öfa (2019-2024), no oya zino larasoi niha mbanua ngawalö famalua fangahaogö banua ma desa. Ba na tesöndra nasa zilö sawai mu'ehaogö, da ta fahatö ita khöndra amada samatörö ena'ö lafatete wanofu khö zangai angetula bawanohugö ya'ia.  

## Umbu
Ono Niha

**Ono Niha** no töi niha sauri meföna ba Danö Niha ba nga'ötöra mitou, he ya'ira si so nasa ba Danö Niha, ba he ya'ira si no mukoli ba mbanua bö'ö. Li ni'oguna'öra lafotöi li Niha.

## Umbu
Omo Sebua

**Omo Sebua** no omo nifasindro molo'ö zito'ölö hada wangotomosi omo ba Danö Niha me föna fatua lö tohare nomo ndrawa. Lafotöi nomo simane andre ba Nias Selatan Omo Sebua ba ba nahia bö'ö ba Danö Niha **Omo Hada** ma **Omo Laraga**.

## Ngawalö Nomo Sebua

### Nias Selatan
* Omo Sebua: omo khö zi'ulu
* ...

### Nahia bö'ö ba Danö Niha
* Omo Hada si 3 tete: omo nono wobanuasa (bosi si 7)
* Omo Hada si 5 tete: omo khö zalaŵa hada simane sanuhe, tambalina, fahandrona, btn. (bosi si 8 nimomo, 8, 8 fahösi)
* Omo Hada si 7 tete: omo ndra sanuhe ba Nöri (bosi si 9)
* Omo Hada si 9 tete: omo khö tuhenöri (bosi si 10 ba si 12)

## Arsitektur Nomo Sebua

So tölu wenaeta gomböila domosa nomo hada (li Indonesia *ruas utama*) no zara fakhai ba aro lö mudögö:
* Arö mbatö: dane-dane kara, ehomo, ehomo silalöyawa, diŵa, lambae ndriŵa, hare dambua, tambua kara, silötö fanusu, silötö famakhai, lali'öwö zalo, lali'öŵö gasi, siba, ora, luze nora
* Boto nomo:  talu-zalo, sinata, famalangö, hare dadaoma, tuwugahe ma lambe-lambe, towa, zara-zara, oto-oto, bate'e, silalöyawa, tarimbumbu ma tarombumbu, bawandruhö, tuasa, bagi nora, naha nawu, btn. 
* Sagö: hene-de'u, famao'ö, buatö fama'oli-gasö, buatö-alisi 1, buatö-alisi 2, buatö-alisi 3, buatö-alisi 4,  buatö-sanari, haere-dufo, famanöi, gokhö, barikha, ni'obögi, famakhai/gasö-matua, gasö, tuwu-tuwu, sagö, langö-mbumbu, si'ua

## Eu ni'oguna'ö

* manawa
* simalambuo
* kamazili
* bayo
* tuho
* mausö
* siholi
* hoya
* akhe
* kötö-kötö
* ba tanöbö'önia

Ngawalö dali: tura-tura, laema'a, mosu-mosu, leguara, oholu, balari, ladari, btn.

## Hada wamasindro

* Famagölö ba dalinga-mbatö (li Indonesia *musyawarah dalam keluarga*)
* Famagölö dalifusö (li Indonesia *musyawarah bersama saudara dekat*)
* Famagölö ba nono-wobanuasa (li Indonesia *musyawarah bersama masyarakat desa*)
* Fanou'ö ba danga tuka
* Famörögö wangai eu ba ndru'u
* Fangai mbahatuho (li Indonesia *pengolahan kayu konstruksi*)
* Famasindro (li Indonesia *pendirian tiang-tiang utama*)
* Fanagöi
* Fame boto-mbumbu, folagö-mbumbu, fanaba ahe-zagö
* Fanandra wangifi, fanaŵa omo
* Fangandrö saohagölö khö ndra tuka
* Famaheu omo ma fangowasaini (li Indonesia *peresmian rumah termasuk pengujian ketahanan rumah*)

## Umbu
Duru Danö

**Duru Danö** no töi zalua na muheu danö ma mudögö-dögö danö börö me fandrekha tou narö danö, salua na mama'ese danö ma zui na manösö mbokha danö si sambua ba nahia bö'ö. Ba Danö Niha duru danö andre, so zanötöi ya'ia faoma fehede **Siheu** so göi zanötöi faoma **dulu danö**. Hiza ba li Indonesia, no sa'ae ta'ila faoma famo'eluaha ba wehede **gempa bumi**. Na alua ndruru danö andre barö nasi, ba tola muhimba nidanö nasi irege tobali ndrulu sebua sohawuini ba sangahanigö fefu hadia ia zi so ba mbewe nasi. Dulu salua börö ndruru danö lafotöi tsunami, sambua fehede nihalö moroi ba li Jepang, börö me asese alua ia ba da'ö sisa.

## Duru ba Danö Niha
Siheu ma dulu danö salua ba danö niha, tenga samena. Börö me ba gotalua so danö niha, no ifasui ia asi sebua. Me mböröta ba ndröfi si sara ngahönö a ŵalu ngaotu a öfa wulu a tölu, no irai alua ndrulu danö sabölö sibai, ba no ato zimate börö ndruru danö andrö. 

## Tsunami 2005
Duru danö salua ba danö sabölö-bölö sibai si no irai alua ba Danö Niha me dua wulu a ŵalu mbaŵa si tölu döfi si dua ngahönö a lima. Meluo da'ö ba saribu töra zimate niha, ba 2.391 niha zesokho. Tölu waŵa fatua lö alua ndruru danö da'ö, ba no alua ndrulu nasi sabölö-bölö ba danö ba Aceh (*gempa Aceh*) ba ngaluo si dua wulu a önö mbaŵa si feledrua döfi si dua ngahönö a öfa. Bada'ö ato sibai zimate niha. 

## Sitekiko ba Ndruru Danö
Ba ndruru danö si no asese alua ba Danö Niha, oya sibai alua wa'atekiko ba ngawalö hadia ia simane fa'agaetu lala sebua, adudu zoroso, afatö ba aso'a geu, aruru danö, ba oya zadudu nomo niha mbanua, gödo-gödo wamareta, ba tanöbö'önia.

## Tolo-tolo
Ba ziheu salua andrö ba oi sifa'ohe tanga fefu niha, famareta, niha sohalöŵö ba gangowuloa fa'omasi banawö (*Yayasan*) ba so göi moroi ba danö saröu ma moroi ba *Luar Negeri*. Tolo-tolo nibe'era, oya ngawalö, so zame'e soguna sa gakhökhö (soguna salio, simane Indomie, susu, ba tanöbö'önia). Ba meluo da'ö simane moroi ba Negara Australia, la fatenge ba danö niha ndra matiri, ba wanolo niha danö niha ba ngawalö wökhö sifago'ötö aefa ilau siheu. Ba simanö göi ndra niha sanolo tanöbö'ö. 

Sitebai ni'olifuaigö, baero da'ö, so göi dolo tolo moroi ba Badan Rehabilitasi dan Rekonstruksi (BRR) ba wangahaogö si tekiko ba danö niha, simane omo. Ba no lababaya halöŵöra. Oya nomo si no mosindro irege ono mbanua ba danö niha, no tola so nahia si sökhi.

## Nirasoi niha danö niha aefa ziheu
Fa'atohare ziheu tenga ni döna-döna niha danö niha. No sambua fa'alua moroi ba danö (alam). Hiza meno aefa zalua andrö ba oya sibai zimöi ba danö niha ba wame'e dolo tolo. Ba sambua sibai zino larasoi ira niha ba danö niha ba wa'atohare zanolo andrö, ya'ia sa'ae ba lala nitörö namöi ba danö niha. I'otarai me alua ziheu andrö ba no tola so göfa sihombo sitola möi ba danö niha, simane *Merpati Air* faoma *Wings Air*. Ba no sambua fa'atedou wa'asökhi zalua andrö, irege meluo da'ö ba wolohe dolo tolo moroi ba zanolo, lö daha taha.

## Umbu
Osali nadu

**Osali nadu** ma zui **osali zato** no sambua nahia orahua ndra salaŵa mbanua Ndraono Niha me föna. Lafazökhi ia moroi ba gara ba so khönia zimane ni'omeza awö ni'odadaoma.

## Umbu
Papua Nugini

**Papua Nugini** no sambua negara si so ba hulo Papua. Si matonga hulo Papua tanö ba gaekhula faböbö khö Indonesia, si matongania tanö ba gatumbukha no föfö khö negara Papua Nugini. Ibu kotania Port Moresby. So ngaotu soi ba negara andre, ba oi lakaoni ira fefu niha Papua. Ngaotu töra göi Li ni'oguna'öra bahiza li resmi ha Li Inggris, Tok Pisin, awö Hiri Motu.


Image:Douglas Street Port Moresby.jpg|Sara lala ba kota Port Moresby
Image:US Navy 080811-N-8878B-434 The Military Sealift Command hospital ship USNS Mercy (T-AH 19) anchored off the coast of Papua New Guinea in support of Pacific Partnership 2008.jpg|Köfa militer sangao niha sofökhö ba Port Moresby
Image:Papua New Guinea (5986599443).jpg|Hili-hili New Guinea
Image:Fly River (48807988121).jpg|Sambua nidanö
Pertamini

**Pertamini** ma **Pom mini** (adogoa moroi ba "pompa bensin mini") no sambua nahia, heza lafamawa wanikha (BBM) sangoguna'ö pompa si fakhili ba ni'oguna'ö nahia wamawa fanikha resmi SPBU, heŵa'ae abölö ide-ide pompa khönia. Tebörötaigö so Pertamini andre me 1012 ba itugu la'ila ia niha me 2014. Heŵa'ae i'oguna'ö döi ba logo Pertamina, Pertamini andre lö fakhai khö Pertamina, ba börö da'ö sindruhunia tola laŵa'ö wa *ilegal* ma molaŵa huku ia, börö me hulö ilimo niha wa ya'ia andrö moroi khö Pertamina. heŵa'ae itaria so wanehegö moroi khö kepala desa.

## Umbu
Rundro

**Rundro** ba Danö Niha ya'ia da'ö fanötöi ba Li Niha wehede li Indonesia *ronda*. Rundro andre tefalua ia ha ba zibongi. Sasese te'ila ba zamalua rundro, la'ohe sete (*senter*), bözi-bözi (*pentungan*) ba owulo ba nose rundro. Sowanofu maifu hana walötolalö'ö labözi-bözi geu döla-döla lisitiri na mowaö-waö ba zifasui omo? Hadia lö tokea-tokea niha mbanua ba wobözi-bözi da'ö fefu?. Na tafaigi geluaha *rundro* andre ya'ia da'ö : *mowaö-waö ba gotalua nomo ba wozago moroi ba zo farikoisi, ba zanagö ma ba gameta'uö tanöbö'ö*. Moroi ba wanofu da'ö yaŵa ba te'ila wa fahasara dödö wamalua ya'ia irege ono mbanua lö tobali fökhö khöra ba li wobözi döla-döla lisitiri, omasi ira, moloi ngawalö sedöna mofarikoisi otalua nomo. Na ba danö niha, la bözi goko ma koko, ba wame'e turia ba niha, wo so rundro.

## Rundro ba Huku
Rundro andre tenga ha fohi'a dödö niha mbanua ba wamalua ya'ia. No la aturai bakha ba goi-goi wamareta. Rundro ma laŵaö ia sambua lala wozago gotalua nomo. Ba li Indonesia lamane Siskamling (*sistem keamanan lingkungan*). Rundro ma *Siskamling* so ba goi-goi Pasal 1 angka 6 Peraturan Kepala Kepolisian Negara Republik Indonesia Nomor 23 Tahun 2007 *Tentang Sistem Keamanan Lingkungan (“Perkapolri 23/2007”).*

## Khamötö Rundro

* Hewisa lala ena'ö löhadöi so fawukaisi fa'ahono dödö niha mbanua. 
* Ba wame'e fa'omasi ba dödö niha mbanua wamoguna sibai wahasara dödö ba wamalua rundro.

## So'aturai Rundro
Rundro nifalua ba gotalua nomo, inötö faoma haniha zirundro, samalua ya'ia ni'aturai zalaŵa ba sohalöŵö ba mbanua(*Desa*). Ba sito'ölönia töi-töi zirundro no lafalemba ba nose rundro, irege fefu nono mbanua tola la baso döira ba da'ö. Ba mbanua tanöbö'ö ba so göi zamalua rundro sifao ira amada saradadu ba folisi sohalöŵö sahatö ba mbanua. 

## Umbu
Röfa (Keriso)

**Röfa (Keriso)** ya'ia da'ö dandra ni'oguna'ö niha Keriso sanandrösa ba wamatira ba fa'amate Yesu ba döla röfa. Faduhu dödöra wa no tobali lala fangefa'ö horö soroi Lowalangi wa'amate Yesu andrö. Oya lafasa dandra andre ba gosaligosali faoma ba nomonomo. Hiza i, so amaehutara ba wamasa ia. Ba gosali Katoli, lafasa gambara Yesu ni'osö ba döla röfa, ba lö lalau simanö ndra niha Protestan.
Saiwahili Hili'adulo

**Saiwahili Hili'adulo** no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2023.

## Umbu
Sekola wanunö

**Sekola wanunö** yaiada'ö no sambua gangowuloa niha sasese falukha-lukha ba wamahaö ya'ira sinunö. So zekola wanunö sanunö ba gereja, simane orudua ba gosali (*koor gabungan*), angowuloa ndra'alawe (*komisi perempuan*), angowuloa zi bohou ebua , sasese ta'ila ba Danö Niha. Ba so göi ira sanunö ba nahia wa'omuso dödö simane ba *teater* ma zui ba nahia watomesa segebua. Fabö'ö lala wanunö zekola wanunö moroi ba wanunö si to'ölö me ero ira sanunö ba zekola wanunö oi fabö'ö lala note ni'anunöisira: so zanunö lala note si sara, so zanununö lala note si dua, si tölu ba si öfa. Heŵa'ae no fabö'ö-bö'ö lala note ni'anunöisira, ba hiza no oi tefaudugö ira (li Indonesia, *harmoni*), irege sökhi sibai terongo ia khöda. Latötöi zekola wanunö ba li bö'ö *koor* (li Indonesia), nihalö moroi ba li Latin *chorus* eluahania angowuloa niha si fao ba wo'anunöisi sambua sinunö ma zui si fao ba wanguma'ö hadia ia. Ba zekola wanunö so zondrönia'ö nifotöi guru note (li Indonesia, *konduktor* eluahania samözi note). Ya'ia andre zi to'ölönia manuyu haniha moroi ba gotalua zi fao zangai lala note li si sara, li si dua, li si tölu ba li si öfa. Ba ya'ia göi zamözi note ba ginötö manunö ira föna niha sato.

## La'ohe ba gosali
Sekola wanunö, tenga ha asala la'anunöisi niha sato. Sinunöra andrö ba la'ohe ba gosali na inötö ma ngaluo ni'amoni'ö hari migu. Baero da'ö la'ohe naso gangowuloa ba gosali simane famayagö idanö, fa'atumbu Yesu, ba tanöbö'ö nia. Sekola wanunö no oi so ba gangowuloa sigide-ide simane, sekola wanunö ndraono sekola migu, sekola wanunö ndra ama-ama, ba so göi zangahaogö sekola wanunö moroi ba gangowuloa ndraono matua.

## Samalua Sekola Zinunö

### Guru note
Guru note, ya'ia da'ö ya'ira sangila mombaso note. Ba tenga ha i'ila ibaso, hiza i'ila göi ifaogö ba zikali wo'anunöisi fefu lala li. Guru note, i famaha fefu niha sifao ba zekola wanunö andrö, he göi lala ba wanunö. fa'alio ba fa'ahou zinunö. ofeta hewisa wa'afendronga na manunö.

### Samözi note
Samözi note tola manö göi ya'ia göi zolati ba ya'ia göi zombözi note, so göi da'ö samösa zo lati ba samösa göi zombözi note. Samözi note ma ba li tanöbö'ö laŵa'ö ia ***dirigen.*** Ba samözi note andre, i'agö föna niha sanunö, moroi khönia ha wa'alaŵa note zinunö, ba moroi ba wa'amaliŵa dangania simanö göi wa'alio zinunö. Fefu zalua ba wanunö niha zekola wanunö, i'aturai samözi note na inötö manunö ira simane ba gosali ba banaha tanöbö'ö.

## Umbu
Sikhala

**Sikhala**, sambua döi ndroto ndroto si sobamboto niha si so fetahö bahögö ya'iada'ö nifotöi sikhala fagölö ira mbaŵa sifao khönia ndroto ndroto tanöbö'ö : hörö,baŵa,ikhu,talinga da'a lafarahugö wanötöi "sikhala"

Sikhala, asese lafake ira enoni Lowalangi.

## Umbu
Silimabanua

**Silimabanua** no töi mbanua ba Danö Niha:
* Silimabanua, Kecamatan Hiliduho, Kabupaten Nias
* Silimabanua, Kecamatan Somambaŵa, Kabupaten Nias Selatan
* Silimabanua, Kecamatan Tuhemberua, Kabupaten Nias Utara
* Silimabanua, Kecamatan Ulu'idanötae, Kabupaten Nias Selatan

Föfö döi mbanua:
* Silimabanua Marit, Kecamatan Pulau-Pulau Batu Utara, Kabupaten Nias Selatan

__DISAMBIG__
Sinarikhi

**Sinarikhi** no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2022.

## Umbu
Sihino Döla

Fehede **Sihino Döla** la'oguna'ö ba Danö Niha tobali töi khö fefu ndraono matua ba ono'alawe sibohou ebua, heŵa'ae itaria göi la'oguna'ö ia khö niha sabölö boto nasa, eluahania abölö nasa mohalöŵö ba danö. Lö la'erai ndröfi niha ba Danö Niha meföna, lö na'i la'ila mbaŵa wa'atumbura. Börö da'ö lafaosatö wa'auri niha molo'ö ba ni'ila hörö manö, börö da'ö so nono si so mbagi zusu (iraono sawena tumbu nifaenu-faenu nasa), so ndraono sawuyu (no aefa moroi ba mbagi zusu, bahiza sindruhu iraono nasa), so nifotöi iraono manö (tola tamane da'a ma'ökhö iraono si so ba zekola SD ba na'i si so ba SMP), ba awena so ndraono sihino döla (tola iraono si so ba zekola SMP ba SMA ma'ökhö) ba afuriatania so niha sihino döla, ya'ia niha sabölö mohalöŵö ba danö irugi mo'amböta wa'abölöra, eluahania da'a meföna irugi ambö töra 45 fakhe ndröfi, me lö anau sibai ndröfi niha ba Danö Niha meföna.

## Rörö Ndraono Sihino Döla

Oya rörö ndraono sihino döla. Baero we'amöi ba zekola, oya rörö bö'ö somasi-masi ira lafalua: fahombo batu, fahiŵö, fafoli, fatele, ma sasese ta'ila ba danö segebua iada'a fafafa skate (faigi gambara ba nga'örö andre), btn. So göi zorörö ya'ira faoma famalua zi sökhi soguna ba niha sato simane fao awö ba gowuloa, he owuloa sedöna mangabakha wangi'ila ba he owuloa sedöna mondrou'ö wa'omasi ba nawö, ba tanöbö'önia.

## Umbu
Singapura

**Singapura** sambua negara ba Asia Tenggara. Ibu kota fagölö ira döinia ya'ia da'ö; Singapura. Li ni'oguna'ö Li Inggris, Li Melayu, Li Mandarin faoma Li Tamil. Niha mbanua fondrege ato ba da'a, niha Tionghoa, aefa da'ö niha Melayu faoma niha India.

**Singapura** andre töi sindruhunia ya'ia da'ö **Republik Singapura** sambua *negara pulau* ba *ujung selatan* Semenanjung Malaya,  ba utara *khatulistiwa* ba Asia Tenggara. Negara da'a molo'ö fetaronia, fabali moroi ba Malaysia so ba gotaluara ba utara gamaudu *Selat Johor*. Simanö göi moroi ba Kepulauan Riau, Indonesia so ba gotalua *Selat Singapura* gamaudu selatan. Singapura sambua negara numero si tölu sitobali *pusat keuangan dunia* ba sambua negara si no tola la faogö ba gangolifa *kota global-kota dunia* ma sasese latötöi faoma fehede *kosmopolitan* si no tobali negara ni'erai ba gotalua negara sebua samatörö famawa faoma fa'atefuta gefe *(perdagangan dan keuangan internasional)*. Pelabuhan Singapura ya'ia da'ö sambua pelabuhan numero lima fondrege wa'oya göfa ero inötö na lafaedogö ba pelabuhan ba zi sagörö ulidanö.

Singapura andre negara si so waö-waö *imigrasi*. Ono mbanua sitoröi ba da'ö so ba zi 6&nbsp;juta niha, ya'ia da'ö so niha Tionghoa, niha *Melayu*, niha *India*, niha *Arab*, ba ato moroi ba nga'ötö Asia, faoma Kaukasoid. 42% niha mbanua Singapura niha soroi mbanua bö'ö *(orang asing)* sitohare mohalöŵö ba simöi sekola. Niha sohalöŵö moroi baero Singapura, so ba zi 50% moroi ba halöŵö *sektor jasa*. Baero da'ö Singapura andre, sambua negara sifasösö niha numero dua aefa Monako. Hiza A.T. Kearney manötöi Singapura andre sambua negara fondrege *terglobalisasi* ba zisagörö ulidanö ba *Indeks Globalisasi* döfi si 2006.

Fatua lö *merdeka* ba ndröfi si 1965, Singapura ya'ia da'ö sambua *pelabuhan* wamawa soya faoma *PDB per kapita* $511,salaŵa numero tölu ba Asia Timur meluo da'ö. Meno aefa *merdeka*, *investasi asing langsung* ba usaha zamatörö ba wondrou'ö *industrialisasi* molo'ö si no lafa'anö ondröita *Deputi Perdana Menteri* Dr. Goh Keng Swee simöi fangazökhi ekonomi Singapura ofeta iada'a.

*Economist Intelligence Unit* bakha ba *"indeks kualitas hidup"* molohe Singapura ba wenaeta fondrege zalaŵa ya'ia da'ö numero sara fondrege zi sökhi ba Asia ba numero felezara ba zi sagörö ulidanö. Singapura andre, numero siŵa fondrege sebua ha wa'ebua *cadangan devisa* ba zisagörö ulidanö. Baero da'ö, saradadunia fao ba gangolifa zaradadu si no tedou ba ngawalö hadia ia moroi ba negara tanöbö'ö.

Me no aefa PDB alö ba zi -6.8% ba *kuartal* si-4 döfi si 2009, Singapura sambua negara fondrege zalio ba zi sagörö ulidanö sifakhai ba *pertumbuhan ekonomi*, ya'ia da'ö PDB 17.9% ba dalu ndröfi 2010.

## Etimologi
Töi Singapura andre mobörö moroi ba bahasa Melayu *Sanskrit* सिंहपुर "Kota Singa". Ba ginötö iada'a, Singapura asese lakaoni faoma **Kota Singa**. Famahaö *sejarah* mama'ele'ö wa *singo* lö irai so ba Singapura; ni'ila *Sang Nila Utama*, samasindro ba samae'e töi Singapura, tola manö sageu Harimo.

## Umbu
Sola

**Sola** ya'ia da'ö töi ndroto-ndroto ba mboto niha, sola nahiania ba zinga daro'o si so ba gabera ba ba gambölö (lafotöi ia "sola kabera: ba "sola kambölö").  Faudu ba zola andrö bakhania so mbu'uhaga (Li Indonesia *sendi*) döla waha, da'ö mbörö na mofökhö sola niha tola akela-kela na mofanö ia laŵaö "sabila sola" ma no iberekekeni na mofanö (Li Indonesia *pincang*). 

Sogöi na laŵa'ö **sola dundraha** töinia si sambua "alukha dundraha" ya'ia da'ö fakake ba wanola/wangogunaö tundraha enaö tola todege mofanö ba dete nidanö ma ba dete nasi. Tehaogö ia moroi ba geu sabe'e (lö alio afatö) simane manawadanö, siholi, ba tanöbö'önia.            

Sola itaria göi lafo'eluaha ia fangandrö khö ndrawa nifa'ema khö Allah (töi lowalangira), si to'ölö khöra ba ndrawa so khöra sola (*shalat*) lima kali (5 x)  lalau ero maökhö. Ba wamalua ya'ia , so goigoi sedöna mu'o'ö. Na so zi fasala, lö itema lowalangira wangandröra da'ö. Ero ero hari Zumaha göi lalau Sola Zumaha, ira matua fefu möi ira ba mosagi.
Solaya iraono

**Solaya iraono** lafotöi niha samohu ono alawe tobali ni'owalunia ba zi so föna.  Si oföna ibe'e ua sambua ni'otölu mböli nono alawe andrö. Ba inönö-nönö wamu'a irege na no ibu'a dombua ni'otölu mböli tola sa'ae ihalö nono alawe andrö.

Na mate nonomatua andrö fatua lö na sangowalu ira, ba itaria ihalö nono alawe andrö talifusönia ono matua.

## Umbu
Solo (fakake)

**Solo** no sambua fakake ni'oguna'ö tobali sulu ba wofanö ba zibongi. Lafazökhi ia moroi ba lewuö nifo'ösi faoma fanikha tanö. Lazozo mbalönia faoma sawu ma zui nukha-nukha sanaha hola-hola galitö na mutunu ia. Asese la'oguna'ö ia meföna ba Danö Niha fatua lö nasa so sete, nifohola faoma batere. 


Berkas:Lewes Bonfire, discarded torch.jpg|Solo ni'oguna'ö ba gowasa Lewes Bonfire Night ba Inggris
Berkas:Firebreathingtorch.JPG|Solo nifehola faoma hanu-hanu (niwuwusi), ni'oguna'ö ba wae'atasa nifotöi sirkus
Berkas:1996 Olympic Torch during the relay.jpg|Famanörö solo Olimpiade me 1996


Oya la'oguna'ö solo niha ba mbanua bö'ö ba gulidanö. So la'oguna'ö ia tobali haga ma zui ba wanunu hadia ia. Mendruamanö la'oguna'ö göi ia ba gowasa fa'alowalangi (li Indonesia: **') ba so göi ba wondrörö niha (li Indonesia: **'). So zangoguna'ö fanikha ba wame'e ena'ö lö aetu muhola ia ba so göi zangoguna'ö lili. Oya la'oguna'ö ia tobali tandra haga awö tandra dötönafö. So sambua solo si tehöngö ba gulidanö ba New York, nifasa ba danga Nadu Liberty. Solo andre tobali tandra dötönafö niha sikoli sanaŵa tanö Amerika Serikat. Bahiza solo fondrege tehöngö ba gulidanö ya'ia solo ni'oguna'ö ba wae'atasa sebua Famaisa Olimpiade nifalua ero öfa fakhe. Lö mamalö muhola solo andre i'otarai labörögö wae'atasa Olimpiade modern me 1896.

## Umbu
Sula

**Sula** no sambua wakake ni'oguna'ö ba wangeheta sawu mbanio nifazökhi moroi ba geu sabe'e simane Manawadanö ma Burune ma zui nifazökhi moroi ba zi'öli. To'ölö lataru'ö ia ba danö ba balönia satarö ituturu miyaŵa. Lahalö mbanio ba lahawiagö ia ba mbalö satarö andrö, irege ifahö zawu mbanio andrö sula. Awena latuhaini ia, irege faefa zawu moroi ba zole mbanio bakha. Asese la'oguna'ö zula, me alio ia moroi na la'oguna'ö mbelewa.

## Famazökhi
Tola mufazökhi zula moroi ba zi'öli ma zui moroi ba geu sabe'e simane Manawadanö ma zui Burune, bahiza meföna ba Danö Niha to'ölö mufazökhi ia moroi ba geu. Moguna lafili geu sadölö, böi abila. Aefa da'ö la'ataröisi ba la'abolo-bolo'ö mbalö tanö ba hogu ba tanö ba mbörö la'atarö'ö ena'ö tola tetaru ba danö. Fa'anaunia ambö töra 1 meter, moroi ba da'ö ambö töra 20cm tetaru'ö ba danö dania. Asese la'okhögö ia niha sasese mamokai sawu mbanio, simane ya'ira sogale banio ma zui niha samarö fanikha sami moroi ba mbanio.

## Töi
Ba mbanua bö'ö to'ölö lafotöi *sulimat* zula moroi ba zi'öli ba *sula* manö na lafazökhi ia moroi ba geu.

## Umbu
T-50 Golden Eagle

**T-50** **Golden** **Eagle**, Töi göfa sihombo köfa wanuwo nihaogö amerika faoma korea, lafotöi göfa da`e köfa solati fanuwö.

## Umbu
Tasi

**Tasi** ya'ia da'ö fakake ni'ohe-ohe ba gofanöwa si tola monaha noro. Tola tefazökhi ia moroi ba garate, falasti, guli, nukha, ba tanöbö'ö. Noro si to'ölö la fetaro ba tasi ya'ia da'ö simane nukha, mbuku, ba gama-gama bö'ö. Tasi ni'onoro ba hulu lafotöi ia *ransel,* tasi sebua nahia nukha motöi *koper* (moroi ba Li Belanda *koffer*). So göi tasi si sögi öfa si to'ölö ni'oguna'ö ndra alawe, asese latötöi ia *tas kecantikan* ma *beauty case*.

## Umbu
Teh Obeng

Naso zimöi manörö ba mbanua ba Kota Batam, Kepulauan Riau ma sangawuli moroi ba Singapura ba molombase ba Batam, so maifu zi fabö'ö moroi ba danö bö'ö ba mbanua da'a, ya'ia da'ö wanötöi idanö tesi samake gulo faoma esi. Na ba Jakarta lamane *Teh Manis.* Hiza idanö tesi so dombua, idanö tesi samake esi ba idanö tesi saukhu. Na samake esi latötöi *Teh Obeng,* na saukhu lawa'ö *Teh 'O.*

## Tesi Samake Esi
Na larango niha samena möi ba danö Batam, ba hadia ziso badödöra na larongo tesi samake esi nitötöi *Teh Obeng*. Hadia ziso ba högöra famalökha ya'ia tenga sendro? Ma hadia? Tesi da'a sindruhunia lö sifabö'ö simane fangahaogö tesi ba mbanua bö'ö. Da'a zino la ohe ira talifusöda gehai si so ba Batam. Tesi da'a si'oföna töinia *Teh Apeng*. Börö wanötöi lela niha khöda Indonesia, irege ofeta ba wanötöi *Teh Openg*. Ara-ara aefa da'ö börö wa'asese wanötöi hurufo P tobali B, irege ofeta wanötöi ya'ia *Teh Obeng*.

## Teh O
So nasa zifagölö ba mbanua Batam andre. Baero tesi samake esi so nasa tesi saukhu, latötöi ia *Teh O.* Tesi saukhu da'a simane ba mbanua tanöbö'ö misa, mamake tesi so bubuk ba so göi ni ungugö. No baga sibai wanötöi tesi da'a ba Batam.  

## Umbu
Telukdalam

**Telukdalam** no töi nahia ba Kabupaten Nias Selatan:

* Kelurahan Pasar Telukdalam, Kecamatan Telukdalam, Kabupaten Nias Selatan
* Kecamatan Telukdalam, Kabupaten Nias Selatan

__DISAMBIG__
Tetehösi

**Tetehösi** no töi mbanua ba Danö Niha:

* Tetehösi, Kecamatan Idanögawo, Kabupaten Nias
* Tetehösi, Kecamatan Mandrehe, Kabupaten Nias Barat
* Tetehösi, Kecamatan Onohazumba, Kabupaten Nias Selatan
* Tetehösi, Kecamatan Sirombu, Kabupaten Nias Barat

ma zui föfö döi mbanua:

* Tetehösi I, Kecamatan Gunungsitoli Idanoi, Kota Gunungsitoli
* Tetehösi II, Kecamatan Gunungsitoli Idanoi, Kota Gunungsitoli
* Tetehösi Afia, Kecamatan Gunungsitoli Utara, Kabupaten Nias
* Tetehösi Botomuzöi, Kecamatan Botomuzöi, Kabupaten Nias
* Tetehösi Maziaya, Kecamatan Sitölu'öri, Kabupaten Nias Utara
* Tetehösi Ombölata, Kecamatan Gunungsitoli Selatan, Kabupaten Nias
* Tetehösi Sorowi, Kecamatan Lahewa Timur, Kabupaten Nias Utara

__DISAMBIG__
Tetehösi, Idanögawo

**Tetehösi** ya'ia da'ö no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2022.

## Umbu
Timor Leste

**Timor Leste** no sambua negara si so tanö ba gatumbukha hulo Timor, sambua hulo ba Indonesia Timur. Ngaotu fakhe so ia barö mbawa Portugal irege merdeka ia 1975. Bahiza ha ŵalu waŵa me no merdeka ia, no ihalö faso ia Indonesia me 1976 tobali Provinsi Timor Timur. Heŵa'ae simanö lö aetu wolaŵa ndra niha Timor Leste. Götö we'asora barö mbawa Indonesia, moroi 1976 irege 1999 fa'ato niha simate börö wolaŵa 100.00 irugi 250.000 niha. Ibukotania tefataro ba Dili. Li resmi ba Timor Timur ya'ia da'ö li Tetun faoma Portugis, heŵa'ae li ni'oguna'ö ba wohalöŵö li Inggris ba li Indonesia. Sabölö oya zowanua khönia molo'ö agama Katolik.
Tiongkok

**Tiongkok** (fanura li Tionghoa: 中国 ma fanura Pinyin: Zhōngguó, ba ba li Inggris laŵaö manö China) ma töi resminia Republik Rakyat Tiongkok (fanura ba Tiongkok: 中华人民共和国 ba ba Pinyin: Zhōnghuá Rénmín Gònghéguó) no sambua negara sebua sibai ba Asia Timur. Fa'oya niha sowanua khönia töra 1,4 miliar, börö da'ö negara fondrege oya niha mbanuania ba gulidanö. Ibu kotania Beijing heŵa'ae kota fondrege ebua Shanghai. Negara Republik Rakyat Tiongkok (RRT) tefasindro me 1949 ba gangahorita Wasuwöta Fatalifusöta Tiongkok ba i'otarai da'ö so ia barö mbawa sambua partai nifotöi Partai Komunis Tiongkok. Heŵa'ae RRT resmi sambua negara komunis, lala wama'anö ekonominia tenga sa molo'ö goi-goi komunis. I'otarai 1980a arakhagö fefu ekonomi RRT no tobali swasta.

## Tiongkok ma China?

Ba Li Inggris la'oguna'ö döi China, ba hiza börö me fehede Cina asese te'oguna'ö ba Indonesia ba wolaŵa ndra talifusö moroi ba soi Tionghoa (nifotöi fehede *diskriminatif*), andrö wa ibe'e goi-goi famatörö Indonesia me 2014 wa fehede Tiongkok ni'oguna'ö (faigi göi zura Tionghoa) ba tenga China ma niha Cina sa'ae (faigi **Keputusan Presiden Republik Indonesia** nomoro 12 ndröfi 2014 sombatogö **Surat Edaran Presidium Kabinet Ampera** nomoro SE-06/PRES.KAB/6/1967 sanandrösa döi Republik Rakyat China. I'otarai iada'a fanötöinia tobali Republik Rakyat Tiongkok).

Börö da'ö i'oguna'ö döi Tiongkok Wikipedia Indonesia ba tenga China, ba da'ö göi ni'o'ö ba Wikipedia Li Niha.

## Umbu
Tuhegafoa II

**Tuhegafoa II** no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2025.

## Umbu
Tuhewaebu

**Tuhewaebu** no sambua desa ba Kecamatan Idanögawo, Kabupaten Nias. Kodenia ba wamatörö Indonesia 12.04.10.2009.

## Umbu
Tu-16 Badger

Ba mbanua sebua, ya'ia da'ö no sa'ae oi la'ila niha hewisa wamareta nia wo fasusu fatahana bawozago mbanuania. He badalu mbanua, ba nasi, ba badete danö. Simane ba danö Uni Soviet, so khöra sambua göfa sihombo (*jet*)  sotöi **Tupolev Tu-16** (kode NATO: **Badger**) sino tehöngö sitola mombunu niha sato, samake bom. Köfa da'a no lahaogö ena'ö abölö ba wohombo, fangorifi ma lawa'ö *mesin* so dombua. Tu-16 Badger andre ni haogö ndra sozago talu mbanua ma Angkatan Udara Uni Soviet. No sa'ae lima wulu fakhe (50 tahun) göfa sihombo da'a no oi so ba mbanua niha bö'ö misa baero ba Uni Soviet, ba ofeta iada'a no lafake ba zozago talu mbanua ma Angkatan Udara Cina kalasi ma mode : Xian H-6. Köfa da'a no lahaogö ia sindruhu-ndruhu wa köfa sihombo sonekhe. So zitobali so hörö-hörögö udu, tola lafake ba wozago fefu dalu nasi moroi yaŵa ba dalu mbanua, tola göi la'oguna'ö ba wangowuloi turia ba wasuwöta bakha ba gu'ö. No sara ngahönö a lima ngaotu a fitu rozi (1507 unit) zino lahaogö ba zi tölu fabiri ba Uni Soviet i'otarai döfi si sara ngahönö a siŵa ngaotu a lima wulu a öfa (tahun 1954) ofeta döfi sara ngahönö a siŵa ngaotu a önö ngafulu arua (tahun 1962). Ba tenga ha köfa wanuwö nihaogöra, no lahaogö göi göfa sitola mana'u niha. ya'ia da'ö Tu-104 *Camel*, tobali köfa sihombo solohe niha ba *maskapai penerbangan Uni Soviet, Aeroflot.*

Pesawat Tu-16 da'a göi fakhamö la fa'ohe'ö ma lafamawa ba mbanua Mesir, Indonesia faoma Irak. Köfa sihombo ma köfa wanuwö sitola mo fazaumba bom no lafake ira sozago asi, talumbanua ba Uni Soviet aefa da'ö Rusia ofeta döfi si sara ngahönö a siŵa ngaotu a siŵa wulu a tölu (tahun 1993). Nisura da'a moroi ba Wikipedia Indonesia.

## Tupolev Tu-16 Badger TNI AU
Ba ndröfi si sara ngahönö a siŵa ngaotu a önö ngafulu (1960) tola lawa'ö meluo da'ö sozago talu mbanua ba Indonesia ma Angkatan Udara, meluo da'ö lawa'ö ia AURI, no ni'ata'ufi niha ba soi moroi hezoso. Börö me ba ndröfi da'ö, ba Indonesia andre no sambua soi ba gulidanö zifahöna gama-gama ba wozago banua, he ba nasi, ba mbanua, ba badanö. Ba fefu wakake soguna andrö la'a'asogö moroi ba Uni Soviet. Ba hiza niha fefu oi mohokha mbu wamaigi saradadu Indonesia meluo da'ö. Sambua wakake wasuwöta ya'ia Tu-16 Badger. Hewisa sibai wa'abölö göfa da'ö, tola i'alui nudu ba wa'aröu irugi fitu ribu a dua ngaotu kilo (7200 km) fa'alio, saribu a lima wulu kilo ero sambua za (1050 km/jam), tola muhombo ba zi felendrua ribu a ŵalu ngaotu mete (12,800 m), tola i'ohe siŵa ribu kili wa'abua bom (9.000 kg). 

## Umbu
Tufa

**Tufa,** sambua wakake ni oguna'ö badanö Niha ni fake bawangai uro banuo nidanö, si to'ölönia lafake ba nuo nidanö sohahau, tufa telalau moroi ba mbana nilo hulö zimane wolalau gu'ö (senar) ukura si zeize ba lafazökhi fa'ebua mato fulu seti (10 senti) ba fa'anau mato fele lima seti (15 centi) lafodanga faoma eu ma lewuö si ze'ize fa'anau mato samete(1 meter), tufa ba Li indonesia *jaring kecil berbentuk kerucut.* Tufa bawangoguna'ö ya'ia niha sifatufa i ohe lakhö simane banio (kelapa), banio andro la nganga ua awena latura'ö gamaudu nidanö, ena'ö uro momöi baero moroi banarö wönö, awena saae lada'i dai wa nufa fetahö moroi furi guro ma uro.

## Umbu
Tuo

**Tuo** no sambua nibadu si so bakha alkohol nihalö moroi ba hakhi mbua nohi ma hakhi mbua nakhe. So dombua ngawalö ia, **tuo mbanua** ba **tuo nifarö**. Tuo mbanua ya'ia da'ö duo sawena muhalö moroi ba nakhe, si lö nasa mufarö. Mo'amböta mbosi wa'oya alkohol khönia. Bahiza na no lafarö ia bosi wa'oya alkohol khönia tobali alaŵa sibai (arakhagö 100%) ba lafotöi ia tuo nifarö. 

## Fanaba Tuo

Lala nitörö ba wanöndra tuo mbanua abua ma'ifu. Si föföna sibai ba lafaigi nohi ma akhe si tola mutaba. Na no tesöndra, ba labörötaigö lahaogö hogu nohi ma hogu nakhe andrö. Na no tehaogö ba lafaheu hakhi mbua sedöna lataba.

Ba ginötö wamaheu hakhi andrö, so gamonita si tebai musawö, ya'ia da'ö tebai mutötöi zagabe'e ba tebai falele. Aefa wamaheu ba labaloi ua ha'uga bongi awena latandraigö wanaba. Ba wanandraigö wanaba, lö nasa labe'e mbu'u, ya'ia da'ö lewuö sesolo maifu mato dua ma tölu bu'u naha wangowuloi duo. Lafaigi ua na mo'ösi, eluahania oya mangele ŵenia. Ba latehegö mangele mato dua hari. Na no sökhi sa'ae wangelenia, awena labörögö lahalö nösi.

Fanaba ya'ia mufalua tanö owi, lo'ohe mato fulu mbu'u. Ba manöi yaŵa zanaba tuo ba itaba mato tölu fanaba, aefa da'ö ba i'a'aro'ö mbu'u faoma felu-felu nikhaigö ba hakhi nohi. Aefa wamelu ba labe'e ba gamaudu mbawa mbu'u mbulu go'o si tola möi ba wanafi tuo sangele ba mbu'u awö ba womba'agö ena'ö böi bakha ba mbu'u mbayakomo. Mahemolunia lahalö duo si no afönu ba mbu'u, ba lafuli lataba zui hakhi ba la'a'aro'ö mbu'u ba wangowuloi tuo si bohou.

## Fakake Ni'oguna'ö

So ha'uga wakake soguna ba wanaba tuo. Si oföna ua ba moguna nora na ohi andrö lö mubosi. Bahiza arakhagö fefu nohi ba Danö Niha no mubosi. Aefa da'ö moguna lafili lewuö satua tobali bu'u ena'ö aro ia. Baero da'ö moguna wamölö, sambua rosö nifaböbözi'ö khö tuka ziambu, nisöfu sabe'e sibai. Na tola itaba mbu ibe'e, awena lawa'ö atarö ia. Famölö ma rosö zanaba tuo lö zi lötolalö'ö lafosaembu.

## Laru

Raso duo mbanua, he nihalö moroi ba hakhi nakhe ba he göi nihalö moroi ba hakhi nohi, no ami gulo, afusi la'a-la'ania hulö nidanö susu ma zui otu-otu wakhe. Bahiza si to'ölönia lö omasi niha samadu tuo na ami gulo duo nibadura. Andrö wa moguna labe'e bakha laru. Laru andre, nihalö moroi ba geu sabe'e. Lahalö gulinia, lo'oköli'ö, awena latunu, sagofa, ba labe'e bakha ba mbu'u. Da'a lala wanaba tuo ba Danö Niha.

## Tuo Nifarö

Tuo nifarö no tuo nifarö moroi ba duo mbanua. Moroi ba zi mato 20 liter duo mbanua tola tesöndra 4-5 boto-boto duo nifarö. 

Si to'ölönia boto-boto si oföna faoma boto-boto nomoro dua no alaŵa sibai mbosi alkohol khönia irege tola akhozi hulö *spiritus*. Tenga nisofu sa'ae hewisa wa'atarö huania. 

Börö wa'alaŵa alkohol khönia, tuo nifarö andrö asese möi famawukha zamadu ya'ia na töra zu'a-su'a wamadu ya'ia. Heha ma'ifu labadu ba tola mabu niha. Itaria göi möi börö wa'udusa ma fasalisi ba lafo naha wamadu tuo. Börö da'ö la'odödögö ira folisi ba wame'e fa'aboto ba dödö ba niha mbanua lua-lua na oya labadu duo nifarö andrö. 

## Umbu
Töi mbaŵa

Lö la'erai mbaŵa molo'ö ndröfi meföna ba Danö Niha. Awai ni'ilara ha fangerai gofanöŵa mbaŵa i'otarai desa'a irugi tuli, ba lafuli zui wangerai moroi föna. Töi mbaŵa si so ba da'e tou no töi mbaŵa niwawalö moroi ba Surambaŵa Paus Gregorius, ni'oguna'ö niha ba zi sagörö ulidanö i'otarai Oktober 1582. Heŵa'ae so ösa zurambaŵa bö'ö simane surambaŵa Arab, surambaŵa Tiongkok, btn. te'oguna'ö sa'atö Zurambaŵa Gregorius andre he ba nahia andrö ba he ba nahia bö'ö ba zi sagörö ulidanö.

Bakha ba zurambaŵa andre mufaosa zi döfi felendrua baŵa. Otu fakhe si lalö lafomaha ira niha ba Danö Niha wanötöi oi döi mbaŵa si felendrua andrö. Simane tou wanötöira döi-töi mbaŵa andrö (no tefaudugö ba lala wanura EYD):

* Yanuari
* Feberuari
* Mareti
* Aferili 
* Mai
* Yuni
* Yuli
* Auguso 
* Sefitemba
* Okitoba
* Nofemba
* Desemba

Ma'ökhö andre lö sa'ae la'o'ö lala wanötöi simanö niha ba Danö Niha. No la'o'ö manö lala wanötöi ya'ia ba li Indonesia: Januari, Februari, Maret, April, Mei, Juni, Juli, Agustus, September, Oktober, November ba Desember.

## Faigi göi
* Inötö
* Inötö ba Danö Niha
* Miwo manu
* Tandraluo

## Umbu
Tölu Nono Khö Noakhi

**Tölu Nono khö Noakhi** no sambua zinunö moroi ba ginötö Fangesa Dödö Sebua, si tehöngö ba zi sagörö Tanö Niha ba mböröta ngahönö ndröfia si-20. Tebörögö ia ba Helefanikha me ndröfi 1916 me mangesa dödö niha sato me ituriagö Turia Somuso Dödö khöra Ernst Ludwig Denninger, samösa misionaris moroi ba Jerman. Ba zi lö arara, ha tölu waŵa, no muzawili wangesa dödö andrö ba zi sagörö Tanö Niha, irege muzawili agama Niha Keriso ba zi sagörö Tanö Niha. Aefa da'ö oya tefazökhi zinunö nihalö moroi ba Zura Ni'amoni'ö ba tobali sinunö ndra niha mbanua ero ma'ökhö.

## Ösi zinunö

Tölu nono khö Noakhi
Semi, Khamo, Yafeti
**Ya'ita** ma'uwu Khamo sohalöŵö sonowi
hiza ma'uwu Yafeti niha safusi uli
sohalöŵö sonowi ba gurusi
Hiza ma'uwu Semi saitö uli
saulu ba sanörö-nörö salukhö lö monowi
no **bagia** da'ö nibe Lowalangi

Li zinunö andre tehalö moroi ba zura Moze sisara, faosatö 6 ba 7.

## Faigi göi

*  ba Wikibuku Nias

## Umbu
Universitas Indonesia

**Universitas Indonesia** no sambua universitas okhöta negara Indonesia (andrö lafotöi ia universitas negri) si so ba Jakarta. Tefasindro ia ba ndröfi 1924 ba ginötö wamatörö Belanda me lö nasa so negara Indonesia. So khönia dombua bolo mbenua wamahaö (nifotöi *kampus*), sambua ba Depok ba sambua tö ba Jakarta.
Uwu

**Uwu**, ba danö niha mo'amakhaita ia ba wa'atalifusöta, ba zi sambu-sambua ngafu nga'ötö, uwuda ya'ia da'ö talifusö ninada iramatua lafotöi sibayada ma fala'osa khö namada so'ono ya'ita. Fetaro sibaya ba ngenge hada lafotöi uwu/uwu börö danötanö, ya'ira zi oföna nifosumange na falöwa dalifusöda alawe, ya'ira ngöfi, na bahada ba he ba wa'atalifusöta uwu nifosumange sibai. Naso huhuo simane fangowalu, mazui mame'e nihalö nono mbene'öra, sibaya ma uwu sinangea lasofu li. Uwu ba Li Indonesia *Pihak Paman.*

## Sibaya ba ono mbene'ö
Sibaya, ira talifusö ono matua khö nina,  sangosibaya lafotöi ono mbene'ö. Ba huku hada ba danö niha, ono mbene'ö ono matua tola ihalö fo'omonia nono zibayania ono alawe, lafotöi da'ö bakhöda *sangawuli banuwu.* Ba na ono mbene'ö ono alawe tebai ihalö ia ono zibayania ono matua, alakha. 

## Sinema Nuwu (sibaya)
Molo'ö goi-goi hada ba danö niha, uwu ma sibaya so zinemara na la be'e nihalö nono mbene'öra. Fa'ebua molo'ö fa'ebua mböwö ni'andröra ba zi'oroi moroi tou ma sangai niha. Na ba ngenoli huku hada Laraga ba danö Niha, sinema nuwu fa'ebua molo'ö  Bosi, ba hiza'i tola afönu ba tola göi lö'ö ahori so, molo'ö zi tola i'a'asogö soboto, ba si lötolalö'ö'i tetötöi fefu döi zinema nuwu:
* Töla aya nuwu : Balaki, Siŵalu, Sese,
* Kalimawa aya nuwu;
* Howu-howu nawö fao;
* Diwo Nuwu;
* Orifitö Nuwu;
* Folu'i bene'ö;
* Faha mbawi walöŵa + asio waha, btn.
Sindruhunia oya nasa döi töi goi-goi hada sinangea labe'e ba nuwu ma khö zibaya ba ginötö labe'e nihalö nono mbene'öra, bagotaluania: tebai zilö'ö sangowalu ira'u danga wo'omo zibayania sifao ösi gokhö kefe ma ana'a.

## Buala Nuwu (sibaya)
Uwu ma sibaya, tenga ha manema manö ira, ba so göi noro dödöra zi lötolalö'ö labe'e khö nono mbene'öra ya'ia da'ö:
* Na lahalö nono mbene'öra ira alawe, ba labe'e mbualara uwu simane: fayo soyo nifobunga-bunga, aya ana'a, galadanga ana'a, laeduru ana'a, nukha (ba labe'e göi khö nina ba khö numönö sinöwu hunö gana'a/fo'omo dalifusö ono matua khö mbene'ö), ba tanöbö'önia.
* Na mangowalu nono mbene'öra ira matua, labe'e mbualara uwu simane: fayo saitö (nöu zangowalu ba ginötö alua walöŵa, laeduru ana'a, nukha, kefe, molo'ö wa'aso. 
* Na möi manörö nono mbene'ö khö zibayara, ba sibaya/uwu ibe'e manu khö ndraono mbene'önia simane ono mbawi ma zui manu, btn.

## Umbu
Vietnam

**Vietnam** ya'iada'ö no sambua negara ba Asia Tenggara si faola ba Kamboja ba Laos. Ibukotania so ba Hanoi heŵa'ae kota fondrege ebua khönia Ho Chi Minh. Sowanua khönia abölö oya niha Vietnam ba li resmi ni'oguna'ö li Vietnam.